> TENGEN - editia 29 (Japonia, 30 noiembrie)

> Hane Naoki

> Hane Naoki (9p) si-a aparat cu succes titlul in fata lui Yamashita Keigo (9p) cistigind meciul (cel mai bun din 5 partide) cu scorul de 3-2. Este cel de-al treilea an consecutiv in care Hane Naoki detine acest titlu.
> In ianuarie 2004, cei doi se vor intilni din nou, in meciul decisiv pentru titlul Kisei - in care Hane Naoki este, de asta data, Challenger.

> Cupa Ahan Tongshan - editia 5 (China, 30 noiembrie)

> In partida finala, Gu Li (7p) l-a invins pe Kong Jie (7p), cistigind astfel concursul si totodata dreptul de a se confrunta cu Kato Masao (9p) - detinatorul titlului (Agon Cup) in Japonia.

> Campionat National - Echipe (Turnu Severin, 29-30 noiembrie)

> Dupa o absenta totala din peisajul Go-ului romanesc (aproape 10 ani), Clubul Locomotiva revine in forta - cistigind acest campionat national. Nu a fost comunicata componenta echipei, dar media de tarie a jucatorilor sai (1 kyu) ne face sa speram la un rezultat de exceptie si pe mai departe ... in Campionatul European ... ( unde aceasta echipa si-a cistigat dreptul de a ne reprezenta).

> Deutschlandpokal (Berlin, 30 noiembrie)

> Open-ul berlinez - la care au participat 159 de jucatori - a fost cistigat de Cornel Burzo (6d).

> OZA - (editia 51) (Japonia, 4 decembrie)

> Cho U (9p) a cistigat titlul (si totodata premiul in valoare de 13.000.000 yeni) in fata lui O Meien (9p), cu scorul de 3-1. Cu acesta, Cho U devine detinatorul a doua titluri majore (Oza si Honinbo) ... si pare a se indrepta catre un al treilea (avind toate sansele de a cistiga pozitia de challenger in Judan).

> Milano Toyota PandaNet European Go Tour (Milano, 5-8 decembrie)

> Cornel Burzo (6d) a iesit pe primul loc si in aceasta etapa a Turneului European Toyota PandaNet - concurs care s-a suprapus peste cel de al 6-lea Congres Italian de Go (76 jucatori).
> ... Si pentru ca tot se afla acolo, Cornel a mai cistigat - cu aceasi ocazie - "Campionato Italiano 13x13" si "Campionato Italiano Blitz".

> Burzo vs. Nechanicky

> IV Obert d'Espanya de Go (Barcelona, 6-8 decembrie)

> Dragos Bajenaru (6 dan) a cistigat cel de al "4-lea Open al Spaniei" - concurs la care au participat 90 de jucatori.

> Bajenaru vs. Yoshihiro

> KUKSU - editia 47 (Coreea, 10 decembrie)

> Choi Cheolhan(5p) este noul Campion National al Coreei, dupa ce l-a invins in meciul final (cel mai bun din trei partide) pe Yun Seonghyeon(8p), cu scorul de 2-0.

> Partida 1 Partida 2

> Cupa Samsung - editia 8-a (Coreea, 11 decembrie)

> Cho Chikun

> In finala acestui concurs Cho Chikun (9p, Japonia) a cistigat in fata lui Park Yeonghun (4p, Corea) cu scorul de 2-1. Acesta este cel de-al doilea titlu de Campion Mondial al lui Cho Chikun, primul fiind cel obtinut in 1991, la editia a 4-a a Cupei Fijitsu.

> Partida 1 Partida 2 Partida 3

> Finala Campionatului National (Bucuresti, 12 decembrie)

> Lucretiu Calota

> Lucretiu Calota (5d) este cistigatorul Campionatului National din acest an, pe Locul II (Vicecampion) clasindu-se Cornel Burzo (6d).

> MINGREN - editia 16 (China, 14 decembrie)

> Qiu Jun (6p) a devenit challenger in finala pentru Titlul Mingren, dupa ce l-a invins in calificari pe Yu Bin (9p) cu 2-1. Actualul detinator al titlului Mingren este Zhou Heyang (9p).

> MYUNGIN - editia 34 (Coreea, 15 decembrie)

> Pentru a sasea oara consecutiv, Lee Changho (9p) reuseste sa cistige acest titlu - invingindu-l pe profesorul sau, Cho Hunhyun (9p), cu scorul de 3-2.

> Partida 1 Partida 2 Partida 3 Partida 4 Partida 5

> Cupa Cantacuzino (Bucuresti, 17 decembrie)

> Cristian Pop (6d) a cistigat Grupa Principala a acestui trofeu anual (jucat in sistem eliminatoriu), dupa ce l-a invins in finala pe Dan Cioata (5d) - clasat pe locul II. Aceasta este a patra oara cind Cristian Pop cistiga Cupa Cantacuzino. Grupa Secundara a concursului a fost cistigata de George Ghetu (1d).
> Un incident (cel putin) bizar s-a petrecut in runda a treia, la sfirsitul primei zile de concurs, dupa terminarea partidei Petre Oancea - Cornel Burzo (cistigata de Oancea, cu albele, la o diferenta de 0,5 p). Arbitrul (M.Opris) le-a comunicat insa ca jucasera cu komi de 6,5 in loc de 5,5 - asa cum ramasese "neactualizat" komi-ul, din regulamentul de concurs al anilor anteriori, chiar daca regulamentul de joc al F.R.Go s-a modificat intre timp.
> In consecinta, spre stupoarea tuturor jucatorilor (inclusiv a celor doi, direct implicati), victoria i-a fost acordata lui C. Burzo, cu 0,5 p ... iar incepind cu cea de a doua zi de concurs, toata lumea a jucat cu komi de 5,5 p (si nu de 6,5, ca pina atunci).
> A fost o greseala grava de organizare si arbitraj, schimbarea conditiilor de joc in timpul concursului (!) fiind un lucru inacceptabil.

> CHUNWON - editia a 8-a (Coreea, 18 decembrie)

> Chunwon este varianta coreeana a titlului japonez Tengen. Anul acesta titlul a fost cistigat de catre Choi Cheolhan (5p), dupa ce l-a invins in finala pe Won Seongjin (5p) cu scorul de 3-1.

> Partida 1 Partida 2 Partida 3 Partida 4