> ## Operatie fara anestezie

> Guan Yu (sau Guan Yunchang) a fost ranit intr-o lupta, cu o sageata otravita. Rana produsa, ca si efectul otravei i-au afectat grav mina dreapta, imobilizind-o. I s-a sugerat retragerea trupelor dar gindindu-se la efectul descurajator pe care aceasta l-ar fi avut asupra soldatilor sai, Guan Yu a refuzat.
> Intimplarea a facut ca tocmai in acel moment sa treca prin tabara de razboi un medic faimos, Hua Tuo, care s-a oferit imediat sa verifice rana lui Guan Yu. Acesta se afla in toiul unei partide de Go (Weiqi in chineza), asa incit fara a se deranja de la tabla, isi descoperi bratul oferindu-l spre examinare.
> Medicul Hua decise ca este necesara o operatie dar Guan a refuzat sa fie anesteziat, gindindu-se ca inamicul ar putea ataca in orice moment.

> Pregatind cele necesare operatiei, Hua sugera ca mina lui Guan sa fie legata de un stilp (pentru cazul in care, din cauza durerilor, ar putea-o misca), iar ochii acoperiti. Guan raspunse insa, rizind :
> -" Nu este nevoie de asa ceva, pentru o procedura atit de simpla".
> Ceru apoi o cana de vin si-si intinse bratul spre doctor.

> Cu ajutorul unui cutit chirurgical, Hua deschise rana si incepu sa o curete.
> Otrava se intinsese mult afectind chiar si osul, care a trebuit sa fie ras. Toti cei din jur erau ingroziti vazind singele infectat si auzind scrisnetele cutitului pe os, mai putin Guan care discuta, bea si juca go.

> Dupa ce Hua a terminat si i-a inchis operatia, Guan ii spuse :
> -" Bratul meu este ca si nou; nu ma doare de loc. Esti cel mai grozav dintre toti medicii."...
> Iar Hua replica :
> -" Nu am mai vazut niciodata pe cineva atit de curajos. Esti cel mai grozav dintre eroi!"

> * * *