> # YOSE

> CUNOSTINTE DE BAZA PENTRU JOCUL DE YOSE
> (partea 5-a)

> ORDINEA MISCARILOR DE YOSE Ordinea mutărilor în jocul de yose este foarte importantă. Dacă jucăm la întâmplare finalul unei partide, rezultatul pe care îl vom obţine va fi mult inferior celui pe care l-am putea obţine dacă am fi atenţi la ordinea mutărilor pe care le facem. Dacă vom stăpâni principiile jocului de yose, atunci ordinea naturală a mutărilor pe care trebuie să le facem este următoarea: mai întâi, vom juca toate mutările care constituie yose în dublu sente, apoi vom juca mutările de yose în simplu sente (sau yose-ul de contră), iar, în final, vom juca mutările de yose în dublu gote. Trebuie să mai luăm în calcul valoarea mutării de yose şi avantajul său secundar; în cazul în care avem mutări de sente sau de gote cu valori absolut identice, trebuie să jucăm mai întâi în spaţiile largi şi apoi în spaţiile înguste.

> a. Ordinea mutărilor de acelaşi tip, în yose Atunci când trebuie să decidem ordinea mutărilor de yose de acelaşi tip, vom face acest lucru în funcţie de numărul de puncte pe care îl vom obţine. Bineînţeles, ne interesează să obţinem cât mai multe puncte posibil. În variaţiile Diagramei 1.44 putem alege o mutare de yose în gote între A, B, C şi D. Dacă negrul este la mutare, pe care dintre ele trebuie să o aleagă?
> Diagrama 1.44.1 | Diagrama 1.44.2 | Diagrama 1.44.3 | Diagrama 1.44.4

> În variaţiile Diagramei 1.45 vom analiza valoarea fiecărei mutări şi vom stabili ordinea mutărilor de yose.
> Diagrama 1.45.1
> | Dacă negrul mută primul, poate captura 4 pietre ale albului şi obţine 10 puncte. Dacă albul joacă primul aici, acesta îşi leagă cele 4 pietre. Teritoriul albului nu s-a mărit, însă luând în calcul ce câştig ar putea obţine negrul, putem deduce că valoarea acestei mutări este de 10 puncte
> Diagrama 1.45.2
> | Dacă negrul mută primul, poate captura 6 pietre ale albului şi obţine 12 puncte. Dacă albul joacă primul, acesta capturează 2 pietre ale negrului şi obţine 4 puncte. Făcând calculul total, reiese că valoarea acestei mutări este de 16 puncte
> Diagrama 1.45.3
> | Dacă negrul joacă primul, acesta capturează 4 pietre ale albului şi obţine 8 puncte. Dacă albul joacă primul aici, poate captura 2 pietre ale negrului şi obţine 4 puncte. Făcând calculul total, reiese că valoarea acestei mutări este de 12 puncte
> Diagrama 1.45.4
> | Dacă negrul joacă primul, capturează 3 pietre ale albului şi obţine 6 puncte. Dacă albul joacă primul aici, capturează 4 pietre ale negrului şi obţine 8 puncte. Făcând calculul total, reiese că valoarea acestei mutări este de 14 puncte

> Comparând cele patru variaţii ale Diagramei 1.45, ne dăm seama că ordinea în care trebuie să jucăm, luând în considerare mărimea mutărilor, este Diagrama 1.45.2, urmată de Diagrama 1.45.4, de Diagrama 1.45.3 şi de Diagrama 1.45.1. Mutările 1 şi 3 ale negrului capturează 10 pietre albe şi obţin 20 de puncte. Mutările 2 şi 4 ale albului capturează 4 pietre negre şi obţin 8 puncte. Negrul are cu 12 puncte mai mult decât albul. Dacă ordinea de joc ar fi una neeficace, ca în variaţiile Diagramei 1.46, negrul jucând 1 şi 3, iar albul 2 şi 4, negrul ar câştiga doar 8 puncte faţă de alb, cu 4 puncte mai puţin decât în variaţiile diagramei precedente, fapt care s-ar putea dovedi fatal la finalul partidei.
> Diagrama 1.46.1 | Diagrama 1.46.2 | Diagrama 1.46.3 | Diagrama 1.46.4

> În variaţiile Diagramei 1.47, punctele A, B, C şi D sunt mutări gote. Dacă negrul este la mutare, în ce ordine trebuie să joace?
> Diagrama 1.47.1 | Diagrama 1.47.2 | Diagrama 1.47.3 | Diagrama 1.47.4

> În variaţiile Diagramei 1.48 vom analiza valoarea fiecărei mutări şi vom stabili ordinea mutărilor de yose.
> Diagrama 1.48.1
> | În Diagrama 1.48.1, negrul mută şi obţine 4 puncte gote
> Diagrama 1.48.2
> | În Diagrama 1.48.2, albul mută şi capturează 2 pietre ale negrului la 4, dar negrul poate juca aici şi recapturează 1 piatră a albului, deci valoarea mutării albului este de 2 puncte
> Diagrama 1.48.3
> | În Diagrama 1.48.3, albul joacă primul şi obţine 3 puncte de teritoriu. Dacă negrul ar fi jucat primul aici, legându-şi piatra marcată cu triunghi, ar fi obţinut tot 3 puncte. În consecinţă, valoarea mutării albului este de 6 puncte gote
> Diagrama 1.48.4
> | În Diagrama 1.48.4, negrul îşi conectează cele 2 pietre şi obţine 3 puncte; dacă albul ar captura cele două pietre ale negrului, acesta obţine 5 puncte. Deci valoarea unei mutări aici este de 8 puncte gote

> În numărul viitor: Ordinea mutărilor de tipuri diferite, în yose.