> Campionat National Feminin (1 iunie)

> Irina Suciu este din nou (pentru a patra oara) Campioana Nationala. Rezultatul acesta apare atit de tirziu deoarece si anuntul sau oficial a venit cu intirziere, nemaiputind fi prins in numarul anterior al revistei (probabil ca, datorita dimensiunilor reduse ale concursului - 4 jucatoare - oficialii federatiei uitasera ca se tinuse).
> Un alt mister il constituie rangul Irinei Suciu, care acum apare de 1 kyu, dupa ce in toamna era 1 dan - rang pe care si-l confirmase parca la vremea respectiva ... Dar poate ca tocmai concursul in care isi realizase "confirmarea" a fost omis in calculul CIV. Ghinion. Sau poate ca s-a considerat ca nu merita ...

> Campionat National de Juniori

> Se pare ca nu s-a mai tinut la Bistrita, la sfirsitul lunii iunie - asa cum fusese programat, in urma cu vreo doua luni, in "Calendarul competitional" al F.R.Go. Sau o fi fost aminat ... (??) ... In schimb, cineva mi-a spus (cu destul de mare siguranta) ca s-ar fi organizat o Tabara de Go la mare ...

> Cupa "Arctica" (Craiova, 5-6 iulie)

> Concursul a fost cistigat de Cristian Pop (6d), pe locul doi clasindu-se Dan Cioata (5d) iar pe locul trei Cornel Burzo (5d). Grupa B (Macmahon) a fost cistigata de Cornel Paraschiv (2k), urmat de Radu Popescu (2k) si Tiberiu Barbu (1k).
> Fara teama de a exagera, imi este greu sa-mi aduc aminte de cind n-am mai vazut (sau auzit despre) un concurs atit de bine organizat. S-a jucat in conditii cit se poate de civilizate, rundele incepind la orele anuntate (spre stupoarea multora dintre cei prezenti). Cazarea gratuita - intr-un hotel decent, incluzind si micul dejun - a facut concursul cit se poate de accesibil ... pina si cei care se gindisera ca au dat o groaza de bani pentru transport fiind in buna masura recompensati de "punga" cu cadouri care i-a asteptat pe fiecare dintre ei la inscriere.
> Sala de joc se afla la parterul aceluiasi hotel in care se facuse cazarea - asa cum numai in "visul unui jucator de go" se mai poate intimpla - asa incit celor care au venit la Craiova nu le-a mai ramas altceva decit sa joace cit mai mult si sa se simta bine (... lucru care s-a si intimplat de altfel :)).
> Daca mai punem la socoteala si faptul ca acest eveniment a fost dat pe postul de televiziune si ca pe tema lui (si a jocului de go) s-au realizat citeva emisiuni la radio (foarte consistente) putem trage concluzia ca, din toate punctele de vedere, Cupa Arctica a fost o reusita (!).
> Si pentru ca acesta a fost cel de-al doilea concurs din cadrul circuitului romanesc Grand Prix, puteti gasi aici situatia partiala din acest circuit.

> Cupa Fujitsu, editia 16 (Tokyo, 7 iulie)

> Lee Sedol a cistigat Cupa Fujitsu dupa ce l-a invins in finala pe Song Taekon. Lee Sedol va fi promovat la 9 dan iar Song Taekon va primi rangul de 5 dan. Pe locul 3 s-a clasat Lee Changho (dupa ce a cistigat in aceasi zi in fata lui Yoda Norimoto).
> Se pare ca, dupa o scurta perioada de "delasare", coreenii si-au reluat dominatia go-ului mondial, monopolizind in acest concurs primele 3 locuri. S-a mai stabilit totodata si performanta "celor mai tineri doi jucatori" ajunsi vreodata intr-o asemenea finala: Lee Sedol are 20 de ani iar Song Taekon numai 16 (!).

> Honinbo - sen, editia 58 (11 iulie)

> Cho U

> Cho U (8d) a cistigat in fata lui Kato, devenind astfel noul Honinbo. Titlul este disputat printr-un meci de 7 partide (cel mai bun din sapte), anul acesta terminindu-se inainte de termen la scorul de 4-2.

> Partida 3 Partida 4 Partida 5 Partida 6

> Meijin - sen

> Yamashita Keigo (Kisei) a devenit Challenger pentru titlul Meijin, avind astfel sansa de a deveni al treilea detinator al celor doua titluri (Kisei si Meijin - simultan), dupa Cho Chikun si Kobayashi Koichi.
> Partidele (de calificare) din liga nu s-au terminat inca, dar nimeni nu-i mai poate lua primul loc lui Yamashita. Prima partida cu Yoda Norimoto (Meijin) va avea loc pe 10-11 septembrie.

> Yoda conduce in Gosei - sen, editia 28 (17 iulie)

> Yoda vs. Kobayashi

> Yoda Norimoto (Meijin) a cistigat a doua partida in fata lui Kobayashi Koichi (Gosei) cu 8,5 puncte - dupa ce pe prima o cistigase cu 10,5 puncte. Cea de a treia partida va avea loc pe 31 iulie in Naha City, Okinawa ...
> Soarta meciului este insa departe de a fi hotarita, in pofida avantajului de 2-0 din acest moment: in urma cu citiva ani, la cea de-a 24-a editie a aceluiasi Gosei, Yoda incepuse de asemenea prin a conduce cu 2-0 ... dar Kobayashi a reusit sa-i cistige urmatoarele trei partide succesiv, obtinind titlul. La vremea respectiva, Kobayashi Koichi era challenger.

> Partida 1 Partida 2

> Oza - sen (18 iulie)

> Dupa terminarea sferturilor de finala, in concurs (tinut in sistem eliminatoriu) au mai ramas numai patru jucatori: Yamashiro Hiroshi (9d), Cho U (Honinbo), Kato Masao (9d) si Takao Shinji (8d).

> Memorialul "Constantin Sprincenatu" (Turnu Severin, 20 iulie)

> A avut totusi loc, chiar daca se zvonise ca nu s-ar mai tine. De fapt, a fost transformat intr-un modest concurs "de club" (cistigat de George Bordea, 1d). Chiar daca au avut probleme financiare, este pacat ca severinenii nu s-au zbatut un pic mai mult, pentru a-i mentine concursului faima de care incepuse sa aiba parte.
> Este pacat si ca Federatia a renuntat atit de usor la singurul eveniment (din calendarul sau competitional) care reusise pina acum sa reuneasca un numar ceva mai mare de jucatori.