> Joseki ...??

> Adaptare dupa un articol de Janice Kim

> | Janice Kim (nascuta in 1969, Illinois) este primul "vestic" devenit profesionist in Coreea (1 dan, 1987). A cistigat "Fuji Women's Championship" (1984), a ocupat locul 2 in "World Youth Championship" (1985) si locul 3 in "EBS Cup" (1994). Absolventa la New York University, D-na Kim locueste acum in Manhattan; preda la New York Go Institute si colaboreaza cu revistele American Go Journal si Baduk Monthly.

> Am unul dintre acele momente ciudate ... Ma gindesc la cuvintul "joseki" si la semnificatiile lui; cred ca acest cuvint ar trebui evitat - fie si numai pentru faptul ca, in coreeana exista o injuratura care se pronunta la fel si care ar insemna "... produsul unei catele" ...
> Ma gindesc la definitia data de Ishida in "Dictionary of Basic Joseki"; ceva de genul ... "joseki sint secvente standard care intervin in colturi si uneori, pe laturi " - simplu si elocvent, lasind totusi sa planeze un oarecare aer misterios (..."si citeodata pe laturi" - se auzi vocea ... in timp ce patrundeam in casa bintuita ...).
> Citeam in "E-Journal" un articol despre inutilitatea studiului prea aprofundat al nu mai stiu carui joseki obscur; evaluam efectul pe care l-ar putea avea cunoasterea acestuia, in urmatoarea partida de club, cu prietenul meu Stu (5 kyu) ... Si a venit momentul revelatiei: de fapt, joseki nu inseamna nimic ! ABSOLUT NIMIC ! Ciudat, nu-i asa ? Este posibil ca joseki sa nu insemne chiar nimic ?

> Go-ul modern pare sa genereze zilnic cite un nou joseki - care se adauga celor citeva zeci de mii asimilate deja pina acum, de-a lungul anilor. Poate ca numai si acest lucru, ar trebui sa arunce un semn de intrebare asupra conceptului (in sine) de JOSEKI. Ce-ar fi daca ... acest termen nu ar exista ... noi nefacind altceva - de fapt - decit sa luam fragmente ale unor secvente de colt jucate in partidele profesioniste si sa le stringem intr-o carte voluminoasa ?

> Din punct de vedere istoric, japonezii au fost cei mai ferventi "colectionari" de joseki-uri ... Si ... ca sa ne intoarcem la Ishida, el insusi mentioneaza ca nu crede in existenta unor joseki pentru hoshi (4x4) sau san-san (3x3), deoarece jocul nostru ar trebui sa fie cit mai "liber-curgator" ... sau ceva de genul acesta. Imi place foarte mult Ishida ... dar hai sa fim seriosi: asta nu-i decit un argument in plus pentru inexistenta "joseki"-urilor in general ! Miscarile considerate de el ca un fel de "tezaur" de joseki (in special komoku, punctul 3-4) erau in mod aproape exclusiv folosite in perioada de inflorire a joseki-urilor. Hoshi si san-san erau pe atunci considerate ca fiind aproape "de nejucat" ... pina in momentul in care Go Seigen (in pragul afirmarii), a sustinut celebra sa partida impotriva Meijin-ului japonez - partida care a provocat multa vilva, infuriindu-i pe traditionalisti.
> Acum stim cu totii ca se poate incepe pe hoshi si exista o groaza de variatii in urma acestei deschideri. Daca s-ar juca numai hoshi (in loc de 3-4), nu ma indoiesc ca ar apare tot atitea "joseki pentru hoshi" cite avem acum pentru komoku - am putea spune atunci ca nu prea sint joseki pentru 3-4 deoarece jocul nostru ar trebui sa fie cit mai "liber-curgator" ? ... Vedeti ? Totul nu-i decit produsul imaginatiei noastre.

> Asadar ... din moment ce "joseki" nu exista, de ce sa mai pastram conceptul si ... de ce sa le mai studiem atit ?

> * * *