> Kosumi-tsuke (partea 3-a)

> Kosumi-tsuke, ca miscare de atac

> Dia. 1 | Negrul la mutare. Negrul are un moyo foarte mare in dreapta-jos, insa albul a invadat aici. Daca negrul nu-si foloseste cit mai bine influenta foarte mare din zona, risca sa piarda repede partida, caci aici e zona in care si-a investit mai toate mutarile de pina acum.
> Dia. 1-a | Negru 1: Aceasta mutare nu e suficient de agresiva in acest caz, negrul nu-si foloseste la maxim influenta din centru. Alb 2: Albul are multa libertate de miscare si incepe sa-si construiasca o baza in moyo-ul negrului.
> Dia. 2 | Negru 1: Negrul trebuie sa joace neaparat kosumi-tsuke aici, pentru a nu-l lasa pe alb sa-si faca ochi pe latura. E adevarat ca albul e fortat sa fuga in moyo-ul negru, dar pentru negru aceasta e cea mai buna sansa, de a ataca grupul alb si de a obtine profit de pe urma atacului. Negru 3: Negrul continua in forta, presindu-l pe alb spre pozitia sa tare de jos, si taindu-i calea de scapare spre centru. Albul poate continua cu A sau B, dar nici una nu-i confera siguranta: atacul negrului cu kosumi-tsuke e foarte eficient in acest caz.
> Dia. 2-a | Negru 6, 8: Negrul ataca dur, avind miai in continuare A si B. Alb 9: O mutare aparent ingenioasa pentu alb: incearca sa-l convinga pe negru sa se apere la C, astfel ca albul sa se conecteze la A (negrul nu mai poate iesi cu B acum). Negru 10: Negrul are la rindul lui, insa, o mutare cu adevarat ingenioasa (si greu de gasit, caci aparent e "forma proasta"): se apara indirect impotriva amenintarii de taietura la C, lasind acum miai punctele A si F. Albul nu mai are nici o continuare buna pentru a-si salva piesele de invazie.
> Dia. 2-b | Negru 2, 4: Negrul ataca iar dur (avind multe piese in zona). Albul e in dificultate.
> * * *
> Dia. 3 | Albul la mutare. Albul are influenta spre centrul laturii de sus (in schimbul teritoriului pe care negrul l-a luat in dreapta-sus), dar are si un punct slab in B. In partida eu am jucat cu albul la A, care e insa o mutare slaba: negrul are atitea modalitati de a specula taietura din B (fie taind direct, fie jucaind la C, D sau E) incit albul nu are nici o mutare buna de a continua: negrul poate juca linistit tenuki !
> Dia. 3-a | Alb 1: Albul ar fi trebuit sa joace aici kosumi-tsuke, eliminind taietura pe de o parte, si atacindu-l pe negru pe de alta parte. Alb 5: Daca negrul raspunde la kosumi-tsuke cu nobi la 2, albul e fericit sa inceapa o lupta in aceasta zona unde are influenta.

> * * *

> In numarul viitor: Kosumi-tsuke, ca miscare de atac.