> ## Ce am invatat ca insei in Japonia

> Intentionez sa incep o serie de articole prin care sa impartasesc din experienta mea de un an si jumatate ca insei in Japonia. Iata un prim exemplu dintr-o partida jucata in Liga de Insei, in 1995 Sorin Gherman Albul este la mutare. Partida este inca in stadiul FUSEKI, inca sint zone mari nejucate pe tabla, si nu a inceput inca nici o lupta majora. Cum alegem mutarea urmatoare pentru alb?
> Fig. 1 | In primul rind analizam global pozitia. E foarte important sa facem abstractie pentru o clipa de ordinea in care s-au jucat mutarile (nici nu voi da ordinea aici, pentru a face mai usoara prezentarea, cind jucam insa partida de-adevaratelea este mult mai greu de pus in practica acest principiu), mai ales sa facem abstractie de ultima mutare a adversarului. De ce este important? Fiindca in realitate pozitia este cea de pe tabla, nu conteaza acum cum s-a ajuns la ea, conteaza doar ce se va intimpla in continuare.
> Albul are mai toate piesele investite pe latura dreapta, aici va face cel mai mult teritoriu; piesele sale de pe latura stinga arata mai mult ca o invazie. Negrul pare a fi dezvoltat mai global, avind MOYO-uri atit pe latura de sus, cit si pe cea de jos. MOYO-urile negrului pot fi invadate in multe locuri: la A, B sau C (pe latura de sus), sau la D, E sau F (pe latura de jos). Pe linga invazie, albul ar mai putea sa-si consolideze propriul MOYO din dreapta (la I sau la G). De asemenea, ar putea sa-si consolideze grupul din stinga, la H, pentru a nu mai avea emotii aici. Cum alegem dintre atitea posibilitati ? In primul rind, datorita faptului ca negrul este dezvoltat in asa de multe locuri, o mutare de invazie pare foarte urgenta. Prin comparatie, o mutare de consolidare a propriului MOYO alb nu pare asa importanta, deoarece albul deja a investit multe piese pe latura dreapta, si daca atit albul cit si negrul isi transforma MOYO-urile in teritorii, negrul va cistiga, el are doua MOYO-uri mari. Asadar, albul invadeaza. Unde? Daca cineva este de acord cu rationamentul de pina aici, inseamna ca face aceeasi greseala pe care am facut-o si eu in partida. Greseala e ca prioritate nu au punctele mari (in sensul de zone mari, libere, cu multe puncte) ci punctele urgente. Dar albul nu are nici un punct urgent de jucat, aparent! Hai sa privim partida din punctul de vedere al negrului: tot ce am spus pina acum apropo de MOYO-uri ramine valabil, bineinteles: la mutarile urmatoare, negrul are ca optiuni acoperirea slabiciunilor proprii, ca si invadarea sau reducerea MOYO-ului alb din dreapta. Negrul mai are insa o optiune: sa atace grupul alb din stinga, incepind cu o mutare la H. Deoarece H este un atac foarte sever pentru negru, este o urgenta si pentru alb sa se apere la H impotriva invaziei. Daca albul ar invada in loc sa se apere, negrul ataca la H si albul va avea multe grupuri slabe, practic negrul va dicta tot restul partidei. (Vezi Fig. 2 pentru a vede ce se intimpla in cazul atacului negru la H).
> Fig. 2 | Daca albul nu se apara in stinga, ci invadeaza aici (cu alb 1 - sa zicem), negrul poate ataca imediat in stinga. Alb 5: Albul nu poate captura pietrele negre. Atacul negru se bazeaza pe prezenta pieselor negre de sus si de jos, marcate cu triunghi: datorita acestora, negrul se poate conecta in continuare fie la A (in jos), fie in sus la B - albul fiind taiat in 2 grupuri fara ochi. Invazia albului de pe latura de sus s-a transformat in al treilea grup slab pentru alb, de unde se vede ca a fost o idee foarte proasta.
> Dia. 1 | Alb 1: Asta este mutarea corecta pentru alb pe plan local, dar nu-l ajuta prea mult.
> Dia. 2 | Negrul are acum MIAI punctele A si B, deci albul ramine taiat in 2 grupuri.
> Dia. 3 (alb 9 la 1 ; negru 10 la 5 ; negru 12 la 1) | Alb 1: O mutare care de obicei e TESUJI, dar nu-l ajuta foarte mult pe alb in cazul de fata. Din nou, negrul se poate conecta fie deasupra, fie dedesubt, albul ramine taiat in 2 grupuri.
> Ok, albul are ca urgenta apararea la H. Cum ramine insa cu faptul ca negrul are multe MOYO-uri, mai mari in total ca cel alb de pe partea dreapta? Faptul ca negrul s-a dezvoltat mai rapid ca albul poate fi folosit acum impotriva lui: negrul are si mult mai multe puncte slabe. Chiar daca albul joaca o mutare de aparare la H, negrul tot nu-si poate apara toate slabiciunile dintr-o mutare, si albul va avea in continuare mai multe optiuni pentru invazie, mai ales ca de data asta nu mai are nici un grup slab. Ce am avut eu de invatat din aceasta greseala: mutarile urgente se joaca inaintea mutarilor mari; judeca partida si din punct de vedere al adversarului; apara-te inainte sa ataci; intareste-te inainte sa invadezi.