> ## Condamnare la moarte

> In Biografia Imparatului Ji Gao Di (479-502) - "Nan Shi- Ji Gao Di Ben Ji" - se mentioneaza ca imparatul era un foarte bun jucator de go, avind taria de 2 pin (sistem de ranguri utilizat pina in zilele noastre in Taiwan; acum, in profesionism, 2 pin este echivalentul rangului de 8 dan ... pe cind 1 pin echivaleaza celui de 9 dan).
> Imparatului ii placea foarte mult sa joace impreuna cu unul dintre generalii sai, pe nume Zhou Fu. Generalul era si el un pasionat al go-ului, lasinduse furat complect de joc de fiecare data cind se gasea in fata tablei.
> Intr-o zi, pe cind cei doi erau cufundati itr-una dintre obisnuitele lor partide, Ji Gao Di a facut o miscare gresita si, dindu-si seama imediat, a incercat sa si-o retraga. Zhou i-a prins imediat mina si s-a incapatinat sa-l tina strins ... impiedicindu-l astfel sa-si retraga miscarea de pe tabla. Se pare ca Zhou uitase pur si simplu ca juca cu "Imparatul" ...
> (In China antica, imparatii erau considerati ca fiind de natura divina, denumirea chinezeasca pentru Imparat inseamnind de fapt Fiu al Cerului. Asa stind lucrurile, simpla atingere a Imparatului putea atrage condamnarea la moarte ... ca sa nu mai vorbim de apucatul zdravan al miinii si refuzul de a-i mai da drumul ...)
> Probabil ca dupa ce si-a dat seama de profanarea comisa, pe Zhou l-au trecut toate sudorile ... Pe de alta parte, Imparatul Ji Gao Di pare sa fi fost un personaj cit se poate de drept si cumpatat, din moment ce nu l-a pedepsit in nici un fel pe cel care comisese o asemenea indecenta fata de persoana sa ...

> O poveste cu mult mai trista este relatata in "XiYang ZaZu - Fu XiuZhi" despre un alt imparat, Liang Wu Di (502-557) ... si el, un impatimit al jocului de go.

> Exista pe atunci un calugar - pe nume Kowtow - renumit in toata regiunea pentru intelepciunea sa. Imparatul il aprecia foarte mult pe Kowtow, astfel ca il invita ades la palat, doar pentru a avea ocazia de a mai discuta cu el ...
> Cu ocazia unei astfel de vizite, calugarul il gasi pe imparat in toiul unei partide, extrem de surescitat: tocmai inconjurase un grup advers si era pe cale de a-l captura ...

> - "La moarte !!" ... striga ... prins in focul luptei, imparatul.

> ... Si in clipa urmatoare garzile - fara a mai sta pe ginduri - il apucara pe calugar, il dusera dincolo de portile castelului si il executara.
> Din nefericire imparatul era atit de prins de joc incit nu observa nimic din ceea ce se petrecea in jurul sau ... Deabea dupa ce partida s-a terminat (aducindu-si aminte ca la un moment dat il zarise pe Kowtow in sala), Liang Wu ceru ca acesta sa-i fie infatisat ... si afla despre trista confuzie.

> Cit despre calugar ... acesta nu reusise cu nici un chip sa afle motivul pentru care era executat. Se pare ca ultimul sau gind fusese ca, in acest fel ... isi ispasea o pedeapsa mai veche ... de pe vremea cind, tinar fiind, omorise un vierme ...

> * * *