> Dan Groza

> Dan si Mihai Lita ma lasa sa-i filmez (Cupa Compaq, 2002)

> Eram in 1986 intr-un mic oras de provincie - Caracal. Citeam revista Stiinta si Tehnica si intr-un articol al domnului Gheorghe Paun se vorbea de un joc care l-a interesat pe fratele meu - matematician ca si dl. profesor; vazuse ceva acolo...

> Eu nu eram prea entuziast, dar fratele meu - in dorinta disperata de a avea un partener, m-a obligat (fortat) sa-i fiu partener. Am continuat sa jucam intre noi, fiind singurii care jucam asa ceva in oras. Jocul il confectionasem noi: gobanul era trasat pe capacul de la masina de cusut a bunicii, iar piesele erau nasturii adunati de prin casa. Bunicia venea si statea linga noi cind jucam, nevenindu-i sa creada ca puteam sta cite 3 ore nemiscati si fara sa scoatem o vorba, dupa care mai ca nu ne bateam !

> Eram in liceu, eu prin clasa a 10-a - iar frate-meu cu un an mai mare; am continuat sa jucam singuri 2 ani, timp in care a aparut si o carte si trei jocuri (unul de 30 lei altul de 99 lei si supremul joc de 400 lei - toate datorita dlui. profesor). Apoi frate-meu a plecat in armata, unde a intilnit un Alex din Timisoara care era 1 kyu (zicea el). Cind a venit in prima permisie acasa, m-a aruncat pur si simplu de pe tabla... Atunci am inteles prima oara cit conteaza sa joci cu mai multi oameni, fiecare cu stilul si taria lui !

> Prin 1988 am ajuns in caminul P16 din Regie, proaspat student la Aeronave. Intimplarea a facut sa stau in aceeasi camera cu Sergiu Irimie, un brasovean care tocmai venise din Japonia unde reprezentase Romania la Campionatul ondial de Go pentru Amatori - era prima data cind un roman reusea sa ajunga in Japonia. Eu eram cam la 15 kyu, iar Sergiu era 2 Dan. Stiti cum face un ou cind il izbiti de un perete? Ei bine, cam asa m-am simtit eu cind am jucat prima partida cu Sergiu ! Tin sa-i multumesc pe aceasta cale, el m-a luat de mina si m-a dus la primul meu concurs de Go la Predeal (prin 1988) unde am intilnit doua nume de legenda pentru mine, atunci si acum, Radu Baciu si George Stihi.

> Acum sunt shodan si duc dorul vremurilor cind jucam go...

> Dan Groza