> # YOSE

> CUNOSTINTE DE BAZA PENTRU JOCUL DE YOSE
> (partea 4-a)

> Avantajul "secundar" şi calculul punctelor în yose Fiecare mutare de yose obţine pe lângă avantajul direct pe care îl aduce şi un altfel de avantaj, consecutiv, denumit „avantaj secundar”. Vom exemplifica în continuare pentru a lăsa cititorul să înţeleagă despre ce este vorba de fapt.

> Diagrama 1.35
> Diagrama 1.36
> Diagrama 1.35: Negru 1 obţine 4 puncte prin capturarea celor două pietre ale albului. | Dacă negrul reuşeşte ulterior să mai joace local, ca în Diagrama 1.36, după secvenţa care începe cu negru 1 şi se termină cu alb 4, acesta va mai obţine 2 puncte în sente ...
> Deşi negru 1 din Diagrama 1.35 este gote, acţiunea negrului din diagrama următoare este în sente. Deci vom aduna cele 4 puncte obţinute de negru în prima diagramă cu cele 2 puncte obţinute prin avantajul secundar dobândit prin împingerea la A şi vom ajunge la concluzia că:

> valoarea mutării negru 1 din prima diagramă este de 6 puncte în gote (bineînţeles, asta cu condiţia ca, în momentul încheierii acţiunii din prima diagramă, albul să aibă pe tablă o mutare de yose mai mare decât avantajul secundar obţinut aici de negru).

> Diagrama 1.37
> Diagrama 1.38
> Negrul capturează piatra albă cu 1, obţinând astfel un avantaj direct de 6 puncte. Având în vedere că negrul păstrează în continuare în mânecă mutarea de la A, o materializare secvenţială a acesteia în sente, ca în Diagrama 1.38, va anihila 4 puncte din teritoriul albului.

> În concluzie, valoarea mutării negru 1 din prima diagramă este de 10 puncte gote

> Diagrama 1.39
> Diagrama 1.40
> Diagrama 1.39: Negru 1 capturează două pietre, obţinând 4 puncte. Negrul ar mai putea captura o piatră cu A, ca în Diagrama 1.40, dar ar rămâne în gote. Deci negrul nu poate să captureze piatra albă necondiţionat, existând şanse şi pentru alb ca să îşi conecteze această piatră, ceea ce face ca valoarea pietrei albe să fie - de fapt - de 0,5 puncte.

> Având în vedere toate aceste lucruri, putem spune că valoarea mutării negru 1 din prima diagramă este de: 4 + (0,5 x 2) = 5 puncte în gote

> Diagrama 1.41
> Diagrama 1.42
> Diagrama 1.43
> Diagrama 1.41: Mutarea albului cu hane la 1 are o valoare destul de mare în yose. Dacă negrul apucă să joace primul aici, ca în Diagrama 1.42, negrul mai poate împinge ulterior la Ab, iar albul se poate apărab doar la Bb, după care poate urma secvenţa negru C, alb D, negru E şi alb la F. Negrul a anihilat în sente 7 puncte ale albului. Dacă punem în balanţă cele două diagrame şi dacă luăm în calcul pierderile şi câştigurile de o parte şi de alta, ne dăm seama că hane cu alb 1 din Diagrama 1.41 aduce albului 11 puncte (albul câştigă 7 puncte la teritoriul său, pe când negrul pierde 4 puncte din teritoriu). În plus, după cum se poate observa din Diagrama 1.43, după ce albul a jucat la piatra marcată cu triunghi, acesta mai poate captura două pietre ale negrului cu o mutare la 1, obţinând 6 puncte în gote ca avantaj secundar.

> În concluzie, valoarea hane-ului alb la 1 este: 11 puncte + 6 puncte x 0,5 = 14 puncte

> În numărul viitor: ORDINEA MUTARILOR DE YOSE