> Incidentul

> bazat pe o povestire a lui John Fairbairn

> | In timpul finalei celui de al 50-lea titlu Oza, intre Cho Chikun si O Meien s-a intimplat urmatorul incident:

> Dupa pauza de masa, partida a doua s-a reluat seara, la ora 9. In sala de presa, jurnalistii urmareau pe monitor cum decurgea partida. La ora 9:30 toti l-au vazut pe Cho Chikun facind un semn cu mina ... semn care indica cum ca ar fi abandonat. Partida se terminase. Nimeni nu intelegea cum a fost posibil abandonul intro pozitie care nu putea fi nicidecum abandonata si, contrarirati, au dat navala toti in sala de joc.
> Acolo au fost martorii unui inimaginabil incident. Cho pierduse la timp dupa 144 de miscari, cind era in fata si fara a fi expus vreunei presiuni oarecare (in afara de faptul ca era din nou in byo-yomi inca destul de timpuriu in partida, de la miscarea 121).

> Un Cho neconsolat le spunea arbitrului si celui ce nota partida:
> "- Nu mi-am dat seama ca eram eu la miscare. Credeam ca-i rindul lui O. Eu trebuia sa joc ?"

> A recunoscut ca i se paruse straniu cind il auzise pe cel care tinea timpul ca incepe sa numere secundele ... si tocmai se pregatea sa-i atraga atentia ca O Meien nu era in byo-yomi. Apoi si-a plecat capul, acoperindu-si ochii cu dosul miinii, nedezlipit de linga masa de Go. Mai intreba odata, cu amaraciune:
> "- Eu eram la miscare ?"
> Capul ii cazu din nou si isi lovi ceafa cu evantaiul, murmurind in continuare "De ce ... de ce ?"

> O Meien era si el consternat. Bineinteles ca stia ca Cho era la rind, dar era prea preocupat in a-si pregati propriile miscari pentru a acorda prea multa atentie la ce se intimpla in jur. Amutise atunci cind steguletul ceasului cazuse. Pe cind arbitrul Sakaguchi Ryuzo 9-dan privea pozitia de pe tabla, deabea reusea sa ingaime:
> "- Da ... eram in spate ... "

> Sakaguchi parea si el afectat de confuzia generala. In transmisia web care se facea in direct a anuntat rezultatul la ora 9:45, imediat dupa ce a declarat "Negrul si-a consumat timpul deci tragem concluzia ca Albul a cistigat". Nu a fost unul dintre cele mai oficioase anunturi pronuntate. Dar nici ceva de genul asta nu se mai intimplase vreodata.

> Ulterior s-a adeverit ca Cho se decisese de mult asupra miscarii sale 145 - de fapt vazuse deja modul in care putea sa cistige partida - si se uita pur si simplu in jos, spre bolul sau de pietre. Nu observase ca O apucase sa joace. Nici nu a fost in stare sa participe la obisnuita analiza post mortem care se face de obicei ... asa incit nu am aflat mult mai multe decit atit. In schimb a parasit rapid sala, in tacere ... si parca o lacrima i se ivise in coltul ochiului, imediat dupa ce Sakaguchi isi anuntase decizia.

> Arbitri si reporteri s-au intors in sala presei, dezbatind inca daca Cho pieduse de fapt partida. In final au cazut de acord ca o pierduse.

> * * *