> ## Deplingerea unei unghii prea lungi

> (extras din "Tales of Men Crazy about Go", de Nakayama Noriyuki)

> Cite ore studiaza un profesionist, zilnic ? Iata o intrebare care mi-a fost pusa de multe ori. In cazul meu raspunsul este "zero". Am acasa un goban minunat ... de care insa nu m-am apropiat prea des. Sta pe undeva, uitat si plin de praf.

> Totusi, la cererea celor de la Ki-in sint nevoit uneori sa termin la repezeala cite o carte de go. Fiecare avem cite un talent special iar eu, in materie de scris, pot face in numai trei zile treaba altuia de-o luna. De altfel, am auzit ca mi se spune "Nakayama cel iute". Pot rivaliza cu un super-expres ... dar numai in ceea ce priveste scrisul; cu o oarecare ingaduinta, am putea numi asta ... "studiu".

> Cind pregatesc materialele pentru vreo carte, discut cu personalitati precum Kajiwara sau Kobayashi Koichi. Aceasta ar trebui sa fie datoria elementara a oricarui autor de carti de Go, pe care insa multi (o constat cu tristete, in ultima vreme) o cam neglijeaza. La ce mai foloseste un interviu cu un jucator de top daca lucrul asta nu se regaseste evidentiat in produsul finit ?

> Ceea ce urmeaza este o relatare din perioada in care colaboram cu Kobayashi Koichi (pe atunci, 8 dan) pentru o serie de carti. Intr-o zi, l-am gasit privindu-si cu intensitate degatul aratator al miinii drepte, murmurindu-si:
> - "Unghia asta a crescut prea mult. Pe vremuri, nici macar nu eram nevoit sa o mai tai. Asta demonstreaza cit de putin studiez in ultimul timp.".
> Privind cu atentie, am vazut ca indexul lui stralucea frumos, ca si cum ar fi fost la manichiura. Arata complect diferit fata de celelalte degete.
> Mi s-a parut ingrozitor. Cite ore pe zi trebuie sa-ti petreci, punind pietre pe tabla, pentru a-ti slefui unghia in acest fel ? Cinci ore ... sau poate zece ore ... ?
> - "Zece ore incontinuu este imposibil. Cel mult doua ore. Concentrindu-te serios, doua ore te epuizeaza. Trebuie sa faci o pauza si sa reiei dupa aceea."
> Sa citesti secventa intr-o secunda ... pe urma sa pui pietrele pe tabla in mare viteza. Doua ore intr-un astfel de ritm nu au nici o legatura cu doua ore din timpul lui Nakayama. Pentru un jucator ca mine, fara pretentii de stil si care a invatat jocul la maturitate, aceste doua ore ar echivala cu 20.

> In vremuri stravechi, razboinicul Liu Zuande din Shu constata cu regret ca, intr-o perioada lipsita de batalii, din cauza ca nu mai calarise de mult, coapsele lui incepusera sa se cam implineasca. Povestea a ramas cunoscuta sub denumirea de "Deplingerea coapselor grase". Intr-un mod asemanator, Kobayashi aprecia timpul dedicat studiului jocului de Go, in functie de cum arata unghia degetului sau. Aceasta a fost "Deplingerea unei unghii prea lungi".

> * * *