> ## Ronin legindu-si sandaua

> Tabloul alaturat face parte din seria Seichu Gishi Den (Vietile adevaratilor si credinciosilor samurai), care ilustreaza momente din ceea ce a ramas in istorie sub denumirea de Revolta Roninilor. Cei 47 de ronini cotrobaiesc prin toate camerele palatului in cautarea criminalului responsabil de moartea stapinului lor.

> Un samurai ramas fara stapin era denumit ronin, insemnind "omul valurilor" ... cineva "lasat la discretia curentului" ...
> Revolta roninilor a fost incununata de succes dar s-a incheiat prin sinuciderea in masa a acestora, in anul 1703.

> Numele razboinicului din acest tablou apare a fi Onodera Toemon Hidetome (cel adevarat fiind de fapt cel de Onodera Koemon Hidetomi dar fiind schimbat conform reglementarilor impotriva identificarii persoanelor celebre in picturi). El este surprins in momentul in care isi leaga sireturile sandalelor, sprijinindu-se pe o tabla de Go rasturnata in timpul cautarilor.
> Deasupra armurii sale de razboinic, el poarta o pelerina pe care se disting alb pe negru "dintii de ciine", un motiv asociat de atunci cu intreprinderea lor.

> * * *