> # Sfaturi pentru imbunatatirea stilului de joc

> - Takagawa Kaku (Honinbo Onorific) -

> Doua conditii pentru imbunatatirea jocului

> Cind cineva ma intreaba cum sa devina mai puternic atrag atentia asupra urmatoarelor doua metode.
> In primul rind, analizeaza-ti propriile partide.
> In al doilea rind, studiaza elementele fundamentale ale go-ului, in special problemele de viata si moarte.
> Daca se doreste o imbunatatire sensibila a fortei de joc atunci ambele metode trebuie aplicate cu consecventa.

> La analiza propriilor partide, alege-le mai de graba pe cele pierdute decit pe cele cistigate. Gaseste cauza pentru care le-ai pierdut. Daca te uiti peste partidele cistigate, exista tendinta de a-ti face o parere exagerat de buna despre tine - si asta nu ajuta la nimic. Bineinteles ca este dureros sa-ti revezi infringerile (chiar si pentru noi, profesionistii); continua insa asa si incearca sa-ti descoperi punctele slabe. Recomand in mod special aceasta metoda celor mindri de forta lor de joc.

> Ma intreb insa ...
> Iti este la indemina sa-ti rejoci partidele ?
> Poti ca, dupa ce ai jucat la club, sa fugi acasa si sa te apuci sa pui pe tabla miscare dupa miscare, intreaga partida ?
> Pentru un incepator ar putea fi o cerere exagerata. In acest stadiu uiti instantaneu pina si miscarea pe care tocmai ai jucat-o ... Cu timpul, dupa ce vei mai evolua un pic, vei fi in stare sa-ti reamintesti 10 sau 20 de miscari. Cultivind obisnuinta de a-ti rejuca partidele (si eventual de a ti le nota) vei fi in curind capabil sa pui pe tabla 50 de miscari, apoi 100 ... iar la un moment dat vei ajunge sa-ti amintesti cu precizie totul, pina la ultimele miscari de Yose.
> Si inca ceva: daca joci cu atentie, gindindu-te serios la fiecare miscare, vei constata ca-ti este cu mult mai usor sa-ti amintesti secventele jucate.

> Un imens ocean de posibilitati

> Studiul elementelor fundamentale si mai ales a problemelor de "viata si moarte" are ca scop dezvoltarea capacitatii de calcul. Simplificind ceva mai mult, s-ar putea spune ca un joc bun in deschidere (de exemplu) nu este vital pentru o partida buna. Problemele de viata si moarte ating insa esenta go-ului; a excela in acest domeniu inseamna a-ti fortifica maniera de joc.

> Pe linga acestea, mai exista o multime de feluri in care se poate progresa, in special din punct de vedere al modului de a gindi. Amatorii, chiar si cei mai slabi dintre ei, au tentatia de a juca miscari banale, stereotipe. "- In aceasta pozitie, ASTA este singura miscare posibila" ... gindesc ei; este aproape un gest reflex. Pe scurt, felul lor de a gindi este prea ingust.
> As vrea sa priviti totul sub acest aspect: numarul de posibilitati in go este imens, aproape infinit. Exista foarte multe feluri in care se poate juca. Go-ul este un ocean imens, cu miscari bune si tesuji plutind pe valuri. A juca automat, fara judecata - in aceasta situatie - devine o prostie.
> De asemenea, daca cineva este convins (aprioric) ca in orice situatie data numai o anumita miscare trebuie jucata, atunci el va pierde din vedere judecata globala a pozitiei de pe tabla. Nimic nu este absolut in go. Daca intr-o anumita pozitie este corect sa joci la "A", dincolo ar trebui jucat la "B", ceea ce transforma punctul "C" intr-o miscare excelenta ... De fapt nu va dezvalui nici un secret. As dori doar sa-i vad pe cei care au o atitudine limitata, ingusta ... sa iasa din cochiliile lor si sa se avinte in imensul ocean al go-ului.

> | Sa presupunem ca albul tocmai a jucat piatra notata cu cerc. Pare natural ca negrul sa raspunda cu hane la 1; este o miscare "de bun simt". In plus ... mai exista si proverbul care spune "Joaca Hane dupa Tsuke (miscare de contact)" ... Dar daca asta-i tot ce ai inteles, atunci nu vei descoperi niciodata realitatile go-ului. Lasind de-o parte celalalt hane, la A, negrul mai poate impinge la B. Daca nu vrea sa-l intareasca pe alb, pastrindu-si optiunea de a-l ataca mai tirziu, negrul se mai poate retrage si la C ... Nu uitati, bineinteles, ca negrul poate juca oricind si Tenuki (in alta parte). Problema nu este de a judeca "formele" ci de a analiza global, prioritatile partidei.

> "- Pai este "Joseki", nu-i asa ?" ... spune orice jucator care stie Joseki si joaca automat formele cunoscute. Dar cind albul va juca acest Tsuke (in Dia. 1-a, piatra notata cu cerc) ... jucatorul respectiv va realiza oare ca mai poate replica si cu excelentul Tesuji din Dia. 1-b (negru 1) ? ... Daca alb 2 este jucat la 3, negrul va taia la 2. Marginitul nostru jucator, care joaca automat "Hane dupa Tsuke", va rata cu siguranta aceasta interesanta varianta. | Dia. 1-a | Dia. 1-b

> Cineva inarmat serios cu Tsuke-Nobi Joseki ar putea juca negru 1 si 3 din Dia. 2-a, ignorind prezenta piesei albe notate cu "X" ...
> Secventa din Dia. 2-a echivaleaza cu a juca Tenuki (in alta parte) dupa alb 2 si 4 din Dia 2-b. Cum s-ar putea lasa negrul expus atacului cu alb 6, in aceasta pozitie ? In acest caz negrul ar fi trebuit sa ia in calcul secventa din Dia. 2-c. Bineinteles ca inainte trebuie sa se asigure ca are un Shicho favorabil, daca alb 2 este jucat la 3, urmat de alb 4 si negru A. Daca Shicho-ul nu este bun, negrul trebuie sa se extinda cu 1, 3 si secventa pina la 9 din Dia. 2-d. | Dia. 2-a | Dia. 2-b | Dia. 2-c | Dia. 2-d

> Aceste exemple sint foarte simple dar sper sa se fi inteles ideea principala: in orice situatie data, o miscare poate fi buna sau rea. Intotdeauna, de la o situatie la alta, calitatile miscarii respective se vor modifica.

> A intelege go-ul (si a deveni mai puternic)

> Exista mai multe modalitati de a deveni mai puternic, dincolo de studiul jocului in sine. In masura in care aceste posibilitati vor fi intelese ... si forta de joc va creste corespunzator.
> 1. Prietenia: patru sau cinci prieteni apropiati sint de neinlocuit.
> 2. Sensei: un prieten care sa va supravegheze/sfatuiasca, fie ca este puternic sau nu, este de mare ajutor.
> 3. Rivalitatea: prea puternica sau prea slaba este rea.
> 4. Carti: Imbuibindu-te cu lectura lor poti evolua singur. Din nefericire, propriile mele lucrari sint - practic - inutile din acest punct de vedere.
> 5. Invata-i: pe cei din familie, de pilda. Cineva s-ar putea sa aiba o viziune; " - Fiul meu va deveni Meijin, Honinbo. In mod sigur ii va imbogati viata".
> 6. Concursuri: du-te macar pentru a vedea ce se intimpla.
> 7. Jurnal: fa-ti unul. Impresii, victorii, injuraturi la adresa vreunui rival ... orice ai tu chef sa scrii.
> 8. Colectie: a propriilor tale partide. Nu le uita pe cele pierdute, te rog.
> 9. Rengo: jocul in echipa. A juca cu 4-5 prieteni, poate fi amuzant.
> 10. Mail: jocul prin corespondenta. Chiar si provocarea unui vecin poate deveni interesanta.
> 11. Asteptind: autobuzul sau in statia de metrou. Poti studia in baie si intr-o groaza de alte locuri.
> 12. In pauza: Partidele din "pauza" pot fi distractive dar incearca sa nu-ti creezi un obicei din a trage la repezeala cite 2-3 partide in fiecare pauza.
> 13. Reviste: fa-ti semne sau noteaza-ti pozitiile care te-au impresionat mai mult. Probleme de viata si moarte. Tesuji.
> 14. Picnic: cu prietenii. Transformati-l intr-un eveniment anual. Incoronati Meijin-ul zilei. Dati premii.